Tlacotalpan

Tlacotalpan je menšie mesto v Mexiku. Nachádza sa v štáte Veracruz na ľavom brehu rieky Papaloapan v blízkosti jej ústia do Mexického zálivu.
V roku 2010 tu žilo 7 600 osôb.

Od roku 1998 je historické centrum zapísané na zozname svetového dedičstva UNESCO. 

Mesto založili španielski osadníci už v polovici 16. storočia. Svojou urbanistickou kompozíciou a architektúrou predstavuje fúziu španielskych a karibských tradícií mimoriadneho významu a kvality. Jeho jedinečný charakter spočíva okrem iného v širokých uliciach skromných domov s pestrými farbami fasád a v množstve vysokých stromov ako na verejných, tak aj súkromných priestranstvách.

Fotogaléria

Iné projekty

Externé odkazy 
 Oficiálna stránka

Zdroj 

Mestá v Mexiku
Lokality Svetového dedičstva v Mexiku